सिलं , जुलाइ 2 : मिरु सरकारनि नकर मनट्री राजनाथ सिंहआ सा - सान्जा भारत आव गोदानै दाजानाय जौगाखां बिफाननि North Eastern Council ( NEC ) नि मोन 8 हादोरसानि जौगाखां बिफानजों 9 जुलाइ आव जानो गोनां मेलखौ सामलायगोन होन्नानै नकर मनट्रीनि मावकनिफ्राय समबाराव मिथिहोहरो । गोदानै दाफुंजानाय NEC नि सोद्रोमाफोर फारियै - गबरनर आरो गुबुन गुबुन हादोरसाफोरनि साफ्रोमबो गिबि मनट्री फारियै आसाम , अरुनाचल प्रदेस , मेघालया , मिजराम , मनिपुर , नागालैड , सिक्किम , आरो ट्रिपुरानि गिबि मनट्रिफोरा बे मेलाव नुजाथिगोन । थानाय जुन 13 आव मिरु सरकारनि केबिनेटआ नकर मनट्रिखौ थोंजोङै सामलायहरनो थाखाय गोहोखौ होयो आरो मिरु सरकारनि नकर मनट्रिआनो बे आफादनि छियारपारसन जायो । Development of North Eastern Region ( DoNER ) नि मनट्रि जितेन सिंह बिथांआ लेङाइ सियारमेन जायो । आफादनि गिबि मेलाव NEC नि मावलांनाय हाबाफारिफोरनि फोरमान बिलाइ आरो मावनो लानाय 2018.2019 नि हाबाफारिफोरनि फारसे सावरायगोन होन्ना खौरां मोनो । 
9 जुलाइआव NEC नि मेलखौ राजनात सिंहआ सामलायगोन